বৈঠকের শুরুতে মির্জা ফখরুল সামগ্রিক অবস্থা সংক্ষেপে তুলে ধরেন। এরপর যুগ্ম মহাসচিব ও পৌর নির্বাচনী সমন্বয় কমিটির প্রধান মুহা.শাজাহান মনোনীত প্রার্থীদের বিষয়ে কথা বলেন। তিনি তার বক্তব্যে জানান যে, বিএনপির প্রার্থীদের মধ্যে অনেককেই মনোনয়ন দেওয়া হয়েছে যারা অযোগ্য। তবে সময় স্বল্পতা, নির্বাচন কমিশনের দ্রুত তফসিল ঘোষণাসহ নানা কারণে অনেক যোগ্য, ত্যাগী নেতারা মনোনয়ন বঞ্চিত হয়েছেন বলেও শাহজাহান জানান। তবে তিনি এটাও বলেন যে, পরবর্তীতে বঞ্চিতদের দলীয় কমিটিসহ নানা বিষয়ে অগ্রাধিকার দেওয়া হবে।